Titilayo Laoye-Tomori
Titilayo Laoye-Tomori (onye amụrụ Disemba 21, 1948)  bụbu osote gọvanọ Osun State, Nigeria  na Honorable Commissioner na -ahu maka agụmakwụkwọ.

Ndụ mmalite na agụmakwụkwọ 
A mụrụ Laoye-Tomori na Osogbo, Osun State, n'ime ezinụlọ Amon Oyeyemi Laoye. Ọ gụrụ akwụkwọ na Owe na St. Catherine Girls Grammar School na Victory College dị n'Ikare tupu ọ gaa na mahadum Lagos, nke a na-akpọ UNILAG, bụ ebe ọ gụchara nzere bachelọ na akụkọ ihe mere eme n'afọ 1973. O nwetara diplọma postgraduate na agụmakwụkwọ na 1978 ya na Masters in Public Administration na 1984.

Ọrụ 
Mgbe ọ gụsịrị akwụkwọ ma nọrọ otu afọ na National Youth Service Corps, e were ya n'ọrụ dị ka onye ọrụ agụmakwụkwọ na Federal Ministry of Education na 1974. Ọ rụrụ ọrụ ebe ahụ afọ isii tupu ọ banye na mahadum Lagos dịka osote onye na-edeba aha. Ọ bụ onye isi nnyemaaka onye na-edeba aha n'oge ọ hapụrụ na 1989. Mgbe ọ nọ na mahadum ọ jere ozi dị ka onye nkuzi, onye nhazi ntọala na onye ọrụ nnabata.

Ọ gara n'ihu ịrụ ọrụ na Coopers & Lybrand International, PFM Consulting Limited, na Industrial and General Insurance Plc. Ọ malitekwara ụlọ ọrụ ndụmọdụ nke ya, Quints Management Consultants. A họpụtara ya na bọọdụ International Health Management Services Limited, ụlọ ọrụ na-ahụ maka ahụike (HMO) dị ka onye isi nchịkwa na-ahụ maka ego na nchịkwa. 

Dịka onye nọ na pati Action Congress of Nigeria, ọ bụ onye zọrọ ọkwa osote gọvanọ , Ogbeni Rauf Adesoji Aregbesola na 2007. Mkpebi Ụlọikpe Mkpegharị mere tinyere ha n'ọkwa ka ha gbachara ikpe afọ atọ.

Ndụ onwe onye 
Ọ lụrụ di ma nwe ụmụ anọ na ụmụ ụmụ itoolu. N'afo 2019, mgbe ọ dị afọ 70, ọ lụrụ onye nwe MiCom Prince Michael Ponnle, onye dị afọ 80.  

Mmadụ ndi di ndụ